ดัชนีเซี่ยงไฮ้คอมโพสิตเปิดร่วง 2.28%
ดัชนีเซี่ยงไฮ้คอมโพสิตตลาดหุ้นจีนเปิดร่วงลง 70.99 จุด หรือ 2.28% แตะที่ 3,043.81 จุดในวันนี้ ซึ่งเป็นการปรับตัวลงต่อเนื่องจากเมื่อวานนี้ หลังจากทางการจีนเปิดเผยข้อมูลเศรษฐกิจที่ผันผวน
15 ก.ย. 2558

ผู้สื่อข่าวรายงานว่า ดัชนีเซี่ยงไฮ้คอมโพสิตตลาดหุ้นจีนเปิดร่วงลง 70.99 จุด หรือ 2.28% แตะที่ 3,043.81 จุดในวันนี้ ซึ่งเป็นการปรับตัวลงต่อเนื่องจากเมื่อวานนี้ หลังจากทางการจีนเปิดเผยข้อมูลเศรษฐกิจที่ผันผวน
สำหรับความเคลื่อนไหวล่าสุดนั้น คณะกรรมการกำกับหลักทรัพย์จีน (CSRC) เปิดเผยว่า การกวาดล้างการซื้อขายหลักทรัพย์ที่ผิดกฎหมายจะไม่ส่งผลกระทบต่อตลาด หลังจากที่ตลาดหุ้นจีนทรุดตัวลงอย่างหนักเมื่อวานนี้
ทั้งนี้ CSRC ได้เริ่มการสกัดกั้นเงินทุนที่เข้าสู่ตลาดผ่านทางช่องทางที่ผิดกฎหมายในวันที่ 12 ก.ค.เพื่อลดความเสี่ยงและลดภาวะฟองสบู่ในตลาด ขณะที่ได้เข้าตรวจสอบบัญชีซื้อขายมากกว่า 60% ที่ต้องสงสัยว่าได้รับเงินทุนอย่างผิดกฎหมาย